text: पाकिस्‍तान मुस्लिम लीग-नवाज (पीएमएल-एन), पाकिस्‍तान पीपुल्‍स पार्टी (पीपीपी), मुताहिदा मजलिस-ए-अमल (एमएमए) और अवामी नेशनल पार्टी (एएनपी) के नेताओं ने मुलाकात की। इन नेताओं ने कार्यवाहक स्‍पीकर अयाज सादिक से उनके घर पर मुलाकात की। सभी पार्टियों के नेता इस बात पर सहमत हुए हैं कि वह पीटीआई को सरकार नहीं बनाने देंगे। पीटीआई चुनावों के बाद देश की सबसे बड़ी पार्टी के तौर पर उभरी है। लेकिन चुनाव आयोग की तरफ से जो फाइनल रिजल्‍ट जारी किए हैं उसके मुताबिक पीटीआई अकेले दम पर सरकार बनाने के योग्‍य नहीं है।